
Nr. 1128 din data de 22.02.2024
RAPORT DE SPECIALITATE
la Proiectul de hotărâre privind aprobarea Programului Anual al Achizțiilor Publice de produse, lucrări și servicii al comunei Liebling pe anul bugetar 2024 – versiune II.
Subsemnata Sonia-Larisa RUSU, în calitate de consilier la compartimentul Achiziții Publice, din cadrul aparatului de specialitate al primarului din Primăria comunei Liebling, prin prezentul raport, supun atenției implementarea Proiectului de Hotărâre sus menționat. 
În virtutea atribuțiilor conferite de legislația în vigoare și având în vedere necesitatea asigurării unui calendar al procedurilor de achiziții publice care se vor desfășura în cursul anului 2024,
Programul anual al achizițiilor publice al comunei Liebling pentru anul 2024, a fost elaborat în conformitate cu prevederile Hotărârii Guvernului nr. 395/2016 pentru aprobarea Normelor metotologice de aplicare a prevederilor referitoare la atribuirea contractului de achiziție publică/acordului – cadru din Legea nr. 98/2016 privind achizițiile publice.

Astfel, s-a elaborat Planul Anual al Achizițiilor Publice pentru anul bugetar 2024, înregistrat sub nr. 7300/29.12.2023 și Planul Anual al Achizițiilor Publice pentru anul bugetar 2024-Versiunea II pe baza necesităților și priorităților comunicate de celelalte compartimente din cadrul autorității contractante.
Conform art.12 alin. (2) din HG nr. 395/2016, autoritățile contractante au obligația de a include în programul anual al achizițiilor publice totalitatea contractelor de achiziție publică/acorduri – cadru pe care intenționează să le atribuie/încheie în decursul anului.

Deasemenea, autorităţile contractante au obligaţia, atunci când stabilesc Planul Anual al Achiziţiilor Publice, de a ţine cont de:

a) necesităţile obiective de produse, de lucrărişi de servicii; 

b) gradul de prioritate a necesitatilor prevăzute la lit. a); 

c) anticipările cu privire la fondurile ce urmează să fie alocate prin bugetul anual.

După aprobarea bugetului propriu, autoritatea contractantă are obligaţia de a-şi definitiva programul anual al achizitiilor publice în funcţie de fondurile aprobate şi de posibilităţile de atragere a altor fonduri.

Programul anual al achiziţiilor publice trebuie să cuprindă cel putin informaţii referitoare la: 

a) obiectul contractului/acordului-cadru;

b) codul vocabularului comun al achiziţiilor  publice (CPV);

c) valoarea estimată a contractului/acordului–cadru ce urmează a fi atribuit ca rezultat al derulării unui proces de achiziție, exprimată în lei, fără TVA;

d) sursa de finanțare; 

e) procedura stabilită pentru derularea procesului de achiziție; 

f) data estimată pentru inițierea procedurii;
g) data estimată pentru atribuirea contractului;

h) modalitatea de derulare a procedurii de atribuire, respectiv online sau offline.

Programul achiziţiilor publice pentru anul bugetar 2024 poate fi modificat și completat în cursul anului, în funcție de realizările bugetului local, eventual alte venituri atrase la buget, necesitatea executării unor lucrări de urgență etc.

Având în vedere faptul că Planul Anual al Achizițiilor Publice pentru anul bugetar 2024 este elaborat conform legislației în vigoare, propun a fi înaintate Consiliului Local spre aprobare, în forma prezentată anexă acestui raport.
COMPARTIMENT ACHIZIȚII PUBLICE
Consilier Achiziții Publice,
Sonia-Larisa RUSU

